section_heading: Kontroverza
paragraph_text: Albrecht, koji nije bio član nijedne organizacije za zaštitu prava životinja, kasnije je tvrdio da je njegova izjava istrgnuta iz konteksta; prema njegovoj tvrdnji, on je u prosincu 2006. podnio tužbu protiv lajpciškog zoološkog vrta (Zoologischer Garten Leipzig) zato što su ubili mladunče usnatog medvjeda koje je odbacila majka. Slučaj je bio odbijen pod obrazloženjem da je neprikladno da ljudi gaje divlje životinje. Albrecht, koji se protivio takvoj presudi, izjavio je da on nije predložio ubijanje medvjedića zato što je to želio, već kako bi skrenuo pažnju na odluku lajpciškog zoološkog vrta, koja bi berlinskom dala prava ubiti Knuta.„-{ABC}-“ — „Pazi, Knute... Tamo je zoološki vrt“, pristupljeno 17. rujna 2013. Većina međunarodnih medija se, ipak, oslonila na inačicu koju je objavio „Bild“ i objavila Albrechtovu izjavu, navodno istrgnutu iz konteksta. Publicitet koji je zbog toga nastao uzdigao je Knutov slučaj iz državnih u međunarodne okvire.„-{NPR}-“ — „Za Nijemce, Knut je skoro nepodnošljivo sladak“, pristupljeno 17. rujna 2013. „-{MSNBC}-“ — „Aktivisti zoološkom vrtu: Pogrješno je sačuvati polarnog medvjedića“, pristupljeno 17. rujna 2013.